open-index/open-wikipedia-markdown huggingface dataset:
Родопски конгрес

десно|мини|250п| Околиската чета на Пејо Шишманов во месноста  Имарет Дере над село Карлуково.

**Родопскиот конгрес** е конгрес на V-ти Ахчелебиско-Скечански реон на Одринскиот револуционерен округ на Внатрешната македонско-одринска револуционерна организација, што се одржал на 5 и 6 јули 1903 година во месноста Свети Дух над село Карлуково кај денешниот град Смољан.

### Спроведување на конгресот
Конгресот на Петрова Нива бил одлучил за отцепување на самостоен V-ти  реон. Родопскиот конгрес ги дискутираал одлуките донесени на Петрова Нива и пријавени од Христо Караманџуков - единствениот претставник од Родопите, кој учествувал на конгресот на Петрова Нива. Разговарано било и за подготовката и тактиката на претстојното востание, потврдила се структурата на регионот, и се формиарле вкупно пет борбени простора. Конгресот избрал и Боево тело со претседател Пејо Шишманов, секретар Никола Данаилов и член Христо Караманџуков. Во склад со етничката структура на месното население, воената подготовка и недостатокот на оружје конгресот одлучил востанието во V-ти револуционерен реон да се ограничи главно со спроведување на саботажа акции.

Одредени биле просторите, војводите, подвојводите и знаменосците:

* Први простор - Пејо Шишманов, Никола Шишманов и Стефан Чакаров
* Втори простор - Андон Дечев и Аргир Мумџиев
* Трети простор - Никола Гумушев, Бечо Даракчиев и Константин Николов
* Четврти простор - Запрјан Начев
* Пети простор  - Георги Гешанов

Избрана е и околиска чета со војвода Пејо Шишманов и подвојводата и знаменосец Никола Шишманов.

## Извори


 

Категорија:Конгреси на Македонската револуционерна организација
Црна Гора на Евровизија

**Црна Гора** по стекнувањето на независност и спроведувањето на Референдумот за независност, се стекна со право да учествува на Евровизија како самостојна држава. Црна Гора дебитираше на Евровизија 2007 во Хелсинки, која беше одржана во мај 2007, кога ги претставуваше Стеван Феди.

Црна Гора на Песна на Евровизија учествуваше во периодот помеѓу 2007–2009. Сепак црногорските претставници не се пласираа во Евровизиското финале, во сите три обиди. Радио-телевизија Црне Горе (РТЦГ) не се пријави за учество на Евросонг 2010, поради финансиски проблеми. Црна Гора повторно се врати на Евросонг 2012, во Баку, Азербејџан, кога ги претставуваше Рамбо Амадеус со песната "Еуро Невро".

Претходните учества на црногорски изведувачи имаше на Евровизија 1983 и Евровизија 1984 во составот на СФРЈ и на Евровизија 2005 во состав на државната заедница Србија и Црна Гора (СЦГ).

РТЦГ ја испрати апликацијата за учество на Евросонг 2011 во Диселдорф, Германија. Од потенцијалниот претставник за Црна Гора беше побарано самиот да најде спонзор за да го финансира учеството во Германија. Во декември 2010, РТЦГ одлучи да не учествува на Евросонг во Диселдорф, поради финансиски причини.

## Учесници

## Историја на гласање

Црна Гора најмногу бодови му дала (до 2008):

НАПОМЕНА: Вкупниот број на бодови во горенаведените табели се однесува само на бодовите од финалето, додека полуфиналните бодови не се прикажани .

Црна Гора најмногу бодови му дала на

## Наводи

Категорија:Земји на Евровизија
Нануманга

**Нануманга** или **Нанумага** е остров во Тувалу и еден од окрузите на државата. Нануманга има вкупна површина од 3&nbsp;км2 и вкупно население од 589 жители според пописот од 2002.

## Географија
На островот има три лагуни, од кои најголема е Ваијатоа и има четири островчиња. На островот има мангровски шуми и сува вегетација. Околу островот има корален гребен што го отежнува сообраќајот и риболовот.

### ’Ртови
На север се наоѓа ’ртот Те Каупапа, додека на југ се наоѓа ’ртот Те Папа.

### Села
На островот се наоѓаат две села: Тонга со население од 308 жители и Токелау со население од 281 жител. Основното училиште е вика Лотохони.

## Поврзано
* Тувалу
* Острови во Тувалу

*
Тонга (Тувалу)

:*За истоимената држава видете [[Тонга]].*
**Тонга** е село во Тувалу. 

## Население
Со население од вкупно 358 жители, Тонга е седмо најнаселено село во Тувалу.

## Местоположба
Тонга се наоѓа на островот Нануманга.

## Поврзано
* Тувалу
* Нануманга

Категорија:Населени места во Тувалу
Категорија:Нануманга
Ниулакита

**Ниулакита** е најјужниот остров во Тувалу, кој воедно е и еден од деветте окрузи на државата. Ниулакита е името и на селото на островот. На Ниулакита функционира основното училиште Лотоалофа. Ниулакита не бил населен до 1949 година, кога се преселиле неколку жители од пренаселениот Ниутао. Порано островот се нарекувал *Ла Солитарија, Независност, Софија* и *Карпест Остров*, во зависност од колонизаторите.

## Географија
Ниулакита е остров кој има население од само 35 жители според пописот од 2002 година. На островот има чеитири бари или мали езерца. Во селото има манеаба, кој служи за собир и рекреација на луѓето и таква има на секој остров во Тувалу. Островот има овален облик и на островот се наоѓа највисоката точна во цело Тувалу која изнесува 4.6 метри надморска височина. Околу островот има корален гребен кој го отежнува сообраќајот и трговијата.

## Поврзано
* Тувалу
* Острови во Тувалу

## Надворешни врски
* Ниулакита 
* Карта на Ниулакита 

*
Категорија:Населени места во Тувалу
Категорија:Највисоки точки на земјите
Ниутао

**Ниутао** е остров во Тувалу и еден од окрузите во земјата. Ниутао според пописот од 2002 година имал население од 663 жители и главно село е Кулија.

## Географија
На островот има две мали езерца или бари. Поголемото езерце има три островчиња во него. На островот има две села, Кулија и Теава, а главно село е Кулија. Исто така, на Ниутао има училиште, манеапа, црква, пошта, три бунара, гробишта и болница. Околу островот има корален гребен кој го отежнува сообраќајот и трговијата.

## Население
Њутон (1967) проценил во 19 век дека Ниутао има население од 450 жители. Покрај тоа, за островот се дале и следните проценки:

Во 1949 островот бил пренаселен и дел од луѓето се преселиле на ненаселениот Ниулакита. Според пописот од 2002 година, на островот функционирале следните села: Кулија со 224 жители и Теава со 439 жители.

## Сообраќај
На островот има мрежа на асфалтирани и неасфалтирани патишта. На островот нема железничка или аеродром.

## Значајни личности
*Тому Сионе, поранешен генерален гувернер на Тувалу и претседател на Собранието.
*Тавау Теи, премиер на Тувалу и Министер за природни ресурси.

## Наводи


## Поврзано
* Тувалу
* Острови во Тувалу

*
Кулија

**Кулија** е едно од двете села на островот Ниутао во Тувалу. Селото има вкупно население од 224 жители според пописот од 2002 и е помало од останатито село. Култија служи како главно село на островот Ниутао.

## Поврзано
* Ниутао
* Тувалу

Категорија:Населени места во Тувалу
Категорија:Ниутао
Географија на Тувалу

**Географијата на [[Тувалу]]** ги опфаќа земјишните облици во земјата, природните ресурси, животинскиот и растителен свет, водните површини и останати географски одлики.

## Општи одлики
Тувалу е држава во Тихиот Океан која е составена од три острови и шест атоли. Овие острови во минатото се нарекувале Елиски Острови. Тувалу е една од најмалите држави во светот со вкупна површина од 26&nbsp;км2.

Од ноември до март во државата има силни врнежи и тропски температури. Земјата на островите е ниска и скоро секој остров е опколен од корален гребен. Највосока точка во земјата е 4.6 метри надморска височина на островот Ниулакита.

;Местоположба

Тувалу се наоѓа во Океанија во Јужниот Тихи Океан. Во близина на Тувалу се Кирибатите. Географските координати на Тувалу се .

;Површина
Тувалу има вкупна површина од 26&nbsp;км2. Државата нема копнени граници, а вкупниот брег изнесува 24 километри. Земјата е многу ниска.

;Морски територии
:зона: 44 km
:економска зона: 370 km
:територијани води: 22 km

;Клима

Климата во Тувалу е тропска со источни ветрови од март до ноември, а силни врнежни има од ноември до март.

;Природни ресурси

Државата има големи залихи на риба.

;Употреба на почвата

*обработлива земја:*
0%
*постојани насеви:*
0%
*постијани пасишта:*
0%
*шуми:*
0%
*друго:*
100% (1993 est.)

;Еколошки проблеми

На Тувалу му прети опасност од целосно потопување на државата. Сите острови се ниски и се многу блиско до изедначување со нивото на Тихиот Океан.

## Демографија

Населението на Тувалу се зголемило двојно после периодот од 1980. Народот во Тувалу е претежно од полинезиско потекло, додека околу 4% се микронезици. 97% од Тувалците се припадници на Црквата на Тувалу, главна протестантска црква во земјата. Тувалскиот јазик се зборува од скоро сите на островите и е службен јазик. Покрај него и англискиот е службен јазик но не е користен за секојдневна употреба. Парламентот и државната управа се на тувалски.

## Поврзано
*Тувалу
*Острови во Тувалу

*
Егоцентризам

мини|Егоцентризам

**Егоцентризам** е неспособност на некоја личност да го гледа светот од гледна точка на друга личност, туку само од своја гледна точка, која е апсолутна.

Се одликува со прекумерна окупација со себеси и прекумерен однос кон сопствената важност и незаменливост. Исто така, нормална состојба е кај дете под шест години, кое сè уште не научило да ги земат предвид потребите на другите луѓе, туку само своите.

## Наводи

Категорија:Психологија
Категорија:Развојна психологија
Монтевидео, Бог те видео!

**„Монтевидео, Бог те видео!“** е српски филм од 2010. Филмот е режисерски првенец на српскипт глумец Драган Бјелогрлиќ работен по сценарио на Срѓан Драгоевиќ и Ранко Бочиќ. Сценариото е напишано по истоимената книга на спортскиот новинар Владимир Станковиќ и говори за големиот успех на кралството Југославија на светското првенство во фудбал одржано во Уругвај 1930 година. Филмот се состои од два дела (односно две приказни), а од снимениот материјал е направена и ТВ серија од 15 епизоди. Снимено е и продолжение: Се гледаме во Монтевидео.

## Ликови
Александар Тирнаниќ - Тирке (Mилош Биковиќ) е момче од населбата Чубура, кое е приморано да избере помеѓу работа во фабрика и фудбал. Тој го одбира второто. Природниот фудбалски талент од чубурската калдрма го внесува во клубот БСК, каде се запознава со Моша Марјановиќ. Тие двајца стануваат пријатели и легендарен тандем. И покрај тоа што е мангуп, Тирке е амбициозен, праведен и пред се, со чиста душа.

Благоје-Моша Марјановиќ (Петар Стругар) е дел од фудбалската екипа БСК, единствен професионалец, платен за секој гол. Се облекува во нови модни трендови, вози Форд Т, се движи во елитни ноќни клубови, каде што ја запознава либералната и слободоумна Валерија.

Валерија (Нина Јанковиќ) е ексцентрична белградски уметник и сликар, член на белградската елита. Таа е чест посетител на Џокеј клуб. Станува девојка на Моша, но сплетот на околностите ја води до Тирке. Тогаш чистата душа ќе биде ставена на искушение.

Роса (Дафина Јевтиќ) е љубезна и простодушна линост, роднина на Рајко и Ѓурѓа. Таа доаѓа во нивната кафеана за да им помогне. Роса ќе го привлече вниманието на младиот Тирке.

## За филмот
Главната тема на филмот е историскиот успех на југословенската репрезентација на првото светско фудбалско првенство, одржано во Монтевидео во 1930 година, каде таа се закитила со бронзен медал. Тоа се случило од крајот на 1929 година до почеток на септември 1930 година, кога по 75-дневната авантура, фудбалерите триумфално пристигнале во Белград. На железничката станица, тие биле дочекани од преку 5 000 навивачи, кои ги носеле по Балканската улице сè до Теразије.

Категорија:Српски филмови
Категорија:Филмови на српски јазик
Категорија:Филмови од 2010 година
Категорија:Филмови за фудбалери
Категорија:Филмови на Драган Бјелогрлиќ
Категорија:Филмови со Милош Биковиќ
Категорија:Филмови со Нина Јанковиќ
Категорија:Филмови со Дафина Јевтиќ
Категорија:Филмови со Петар Стругар
Категорија:Филмови чие дејствие се одвива во Србија
Категорија:Филмови чие дејствие се одвива во Уругвај
Експлозивно оформување

**Експлозивно оформување** — металуршка техника во која се користи експлозивно полнење наместо удар или притисок, и во основа е многу поевтина од градење на доволно големи и задоволувачки преси со висок притисок, од друга страна пак, неизбежно е пакетната обработка, произведување на производите еден по еден и долго време за нивно нагодување.
Има неколку различни пристапи, еден од нив е да се стави метална плоча на калап, и просторот кој се вмешува да биде евакуиран со вакуумска пумпа, потоа да се постави целиот склоп од вода и да се детонира полнење на соодветна висина над плочата. За комплицирани форми, одвоен калап може да се користи за да се добие еден процес, форма што бара многу произведувачки чекори, или може да биде произведена на делови па да биде закована заедно со пропратен процес на заварување. Најчесто тоа е степен на калење од експлозивно-оформувачкиот процес, особено во мекиот челик. 
Машините можат да бидат направени од стаклени влакна за мали апликации, од бетон за големи делови со среден притисок или од разтеглив челик за добивање на голем притисок. Идеално е ако машината има поголема еластична моќност од материјалот кој се оформува, што претставува проблем бидејќи оваа техника најчесто се користи за тешко-обработливи материјали. 
Експлозивното оформување беше употребено во 1960 година за апликации во космичката индустрија, како што се деловите на разузнавачкиот авион СР-71 и други ракетни делови на Советската армија. Продолжи да се развива во Русија, и организирачките комитети како што е ЕПНМ(EPNM), почнаа да имаат многу членови од поранешната Советски Сојуз. Се покажа особено продуктивно за произведување на тешко-обработливи браздести делови кои во друг случај да бидат произведени потребно е создавање големи калапи кои ќе бидат многу поголеми од самиот краен производ.
Друга примена на експлозивот во производството е ефектот на вретенесто полнење, со поставување на екслозивот да биде дирекно поврзан со обработувачкиот метал, ова беше користено за изработка на клишеа од тенко железо во далечните 1980-ти години. Исто така се користи и за изработка на различни воени делови и експлозивно-формирани проектили. 
Како на пример, производител на јахти кој го произведува телото на бродот користи бетонски базен во кој металниот калап е поставен, го полни базенот и го детонира експлозивот и произведува комплетна форма на тело на брод.

**Хидрооформувањето** е исплатлив начин на обработка и оформување на растегливи метали како што се алуминиумот и плехот во лесна категорија, кои по структура се тешко растегливи и цврсти делови. Најголема примена хидро-оформувањето има во автомобилската индустрија, што ја овозможува употребата на комплексните форми со примена на хидро-оформување да се направи поцврста, лесна и нееластична структура на школките за возилата. Оваа техника особено е популарна во индустријата за спортски автомобили но, исто така се применува и за изработка и оформување на алуминиумските на структурата на велосипедите.

Категорија:Металургија
Нешто што ќе остане

**Нешто што ќе остане** (англиски: *Something that will remain*) — песна од македонскиот бенд Некст тајм. Таа била македонски претставник на Евровизија 2009 во Москва, Русија, но не успеала да се квалификува за финалето. Англиската верзија на песната се вика The Sweetest Thing That Will Remain.

## Опис
Песната била компонирана од македонскиот композитор и пејач Јован Јованов, заедно со Дамјан Лазаров, а текстот го напишал Елвир Мекиќ.

По победата во финалето на македонскиот национален избор, композиторот го изменил аранжманот на песната со што ја направил повеќе рокерска ​​отколку што била на националниот избор. Биле снимени и две верзии на англиски и хрватски под имињата „The Sweetest Thing That Will Remain" и „Ne dam da te diraju". Текстот на англиската верзија бил на Дамјан Лазаров, а на хрватската на Елвир Мекиќ. Било одлучено во Москва песната да се пее во нејзината оригинална, македонска верзија.

## Домашен избор
Песната била изведена на првата полуфинална вечер на 19 февруари и била прва со 22 бода (12 од “телевоутингот“ и 10 од жирито). Во финалето Некст тајм настапиле шести по ред и победиле со 19 бода (12 од “телевоутингот“ и 7 од стручното жири).

## Видео спот
Спотот на песната бил снимен од страна на нејзиниот композитор Јован Јованов, а монтиран од "Exit B" продукција. Видео спотот бил сниман на 28 и 29 март на повеќе локации во Скопје: на голема кула, надвор од градот, и во студиото.

Во видео-приказната еден од членовите на групата, Стефан, се вљубува во режисерка на видео спотови, симболизирајќи ја како „Нешто што ќе остане". Видео спотот бил издаден и за секоја од јазичните верзии на песната.

## Настап на Евровизија 2009
“Нешто што ќе остане“ била изведена како 13-та по ред во првото полуфинале на Евровизија 2009 во Москва, Русија. За жал, со освоени 45 бода се пласирала на 10 место, што не било доволно за влез во финалето.

## Текст на песната

## Наводи

Категорија:Песна за Евровизија 2009
Категорија:Македонски песни за Евровизија
Категорија:Појавено во 2009 година во Македонија
Дискографија на Лејди Гага

Дискографијата на Лејди Гага, американска поп пејачка се состои од 2 студиски албуми, 2 компилациски албуми 3 EP албуми, дванаесет синглови, шест промоционални синглови, еден видео албум и тринаесет музички видеа. Од август 2010, има продадено повеќе од 51 милиони синглови и 15 милиони албуми ширум светот.

## Наводи

## Надворешни врски
*Дискографија на Лејди Гага  на LadyGaga.com
*[ Дискографија на Лејди Гага] на Allmusic

Категорија:Дискографии на американски артисти
Дискографија
Категорија:Поп музички дискографии
Alejandro (песна)

„**Alejandro**“ e песна од американската пејачка Лејди Гага. Била издадена како трет и последен сингл од нејзиниот трет EP албум *[[The Fame Monster]]* (2009).

## Наводи

## Надворешни врски
* 
* Видео: Лејди Гага ја изведува „Alejandro“ на 'American Idol'  MTV.com

Категорија:Песни од Лејди Гага
Во име на љубовта

**Во име на љубовта** (англиски: преведено - *In the Name of Love*, назив на песната: *Let me love You*) е песна во изведба на Тамара Тодевска, Адријан Гаџа и Врчак со која настапиле на Скопскиот фестивал 2008. Песната победила, освојувајќи ги најголемиот број гласови од “телевоутингот“ и на 7-членото стручно жири. На 22 мај 2008 година, англиската верзија ("Let me love You") ја претставувала Македонија на евровизискиот натпревар во Белград, Србија. Таа била изведена под реден број 18, но не освоила доволно бодови за да продолжи во завршна фаза на натпреварот. Со гласовите од телевоутингот се пласирала на 10 место, но жирито избрало Шведска да учествува во финалето.

Песната била снимена и на руски јазик (под наслов "Во Имя Любви"), на српски (наслов "Тебе Волим"), турски (наслов "Yoksun") и на албански јазик (под наслов "Dashuri Mistike"). За сите верзии на песната биле изготвени видео спотови.

На натпреварот, триото настапило со кореографска придружба. Кореографијата ја подготвил Адријан Гаџа, со помош од познат германски кореограф.

## Текст на песната

## Надворешни врски
**"Во име на љубовта“ изведена на Скопје фест 2008

## Наводи

Категорија:Песна за Евровизија 2008
Категорија:Македонски песни за Евровизија
Категорија:Појавено во 2008 година во Македонија
Прелом (минералогија)

Во минералогијата, **преломот** е поим што го означува обликот и текстурата на површината добиена при кршење на еден минерал.  Минералите имаат мошне карактеристичен прелом, и затоа тој е главна особеност по која се тие се распознаваат.

Преломот се разликува од цепливостта по тоа што цепливоста подразбира одвојување на парчињата долж цепните линии (споеви) на кристалната структура на минералот, наспроти општо кршење од било кој вид. Сите минерали имаат прелом, но тој потешко се препознава кај минералите што имаат мошне изразени споеви.

## Терминологија
#### Школкест прелом
[мини|лево|180п|[Опсидијан]]
**[[Школкест прелом]]** (конхоиден) е закривен откршок што личи на концентричните риги на една школка. ЧЕстопати се јавува кај аморфни и фини материјали како кременот, опалот и опсидијанот, но може да се јави и кај кристалните материјали како кварцот.  
:**Потшколкестиот прелом** е сличен на школкестиот, но не толку закривен.


#### Земјест прелом
[мини|лево|180п|[Лимонит]]
**Земјестиот прелом** потсетува на штотуку отцепена почва. Се среќава кај релативно меки, минерали со полабав состав како лимонитот, каолинитот и алуминитот.


#### Груб прелом
[мини|лево|180п|[Бакар|Самороден бакар]]
**Грубиот прелом** (или **запчест прелом**) е остар, нерамен и неправилен. Може да се забележи при растргнување на металите, а особено често кај самородните метали како бакарот и среброто.


#### Деланчест прелом
[мини|лево|180п|[Хризотил]]
**Деланчестиот прелом** е составен од долгнавести зашилени деланки (иверки). Се среќава особено кај влакнестите матеирјали како хризотилот, но може да се забележи и кај невлакнестите како кијанитот.


#### Нерамен прелом
[мини|лево|180п|[Магнетит]]
**Наремниот прелом** нема доследна површина.  Се јавува кај најразлични минерали, меѓу кои арсенопиритот, пиритот и магнетитот.


## Наводи
* Rudolf Duda and Lubos Rejl: *Minerals of the World* (Arch Cape Press, 1990)
* Галерија на преломи на минерали 

Категорија:Минералогија
Радијан

мини|десно|300п|Објаснителен приказ на радијан
**Радијан** (симбол: **рад**, научно: **rad**) — централен агол на кругот што лежи под лак чија должина е еднаква со полупречникот.

Постојат 2π (околу 6,283185) радијани во полн круг, па оттука:

2π rad = 360°

1 rad = 360/(2π)° = 180/π° (приближно 57,29578°).
или:

:360^\circ=2\pi\mbox{rad}

:1^\circ=\frac{2\pi}{360}\mbox{rad}=\frac{\pi}{180}\mbox{rad}

Радијанот е бездимензионална единица.

## Поврзано
* Стерадијан - стереометриски еквивалент на радијанот

Категорија:Тригонометрија
Категорија:Агол
Категорија:Зборови што ги нема во ТРМЈ
Категорија:Изведени SI-единици
Коста Кондов

**Константин Николов Кондов**, познат како Коста, — македонски револуционер, учесник во македонското револуционерно движење, деец на Македонскиот комитет.
## Животопис
мини|лево|300п|Војводи на советување: седнати од лево кон десно: Панајот Бајчев, Питу Гули, Коста Мазнејков, Христо Чернопеев, Андреј Христов, Тодор Христов. Прави од лево кон десно: Никола Жекова, Константин Кондов, Сотир Атанасов, Тимо Ангелов, Никола Дечев и Курирот Никола Сарафов.
Роден е 1874 година во градот Прилеп, тогаш е во Отоманското Царство. По Ослободувањето на Кнежевството Бугарија неговото семејство во 1881 година се преселило во Софија. Кондов завршил Военото училиште во Софија во 1894 година и една година (1894 - 1895) бил учител во Дупница. Се вклучил во активноста на Македонскиот комитет. Во 1895 година е меѓу основачите и на Македонското друштво "Единство" во Дупница и е негов раководител . Учествувал во Мелничкото востание организирано од Трајко Китанчев и Македонскиот комитет во 1895 година.

Истата година заминал за Одеса, тогаш во Русија, каде што до 1898 година студирал право. Се вратил во Бугарија и бил учител во Габрово (1899-1900) и Јамбол (1900-1901).

Во 1901 година предводел чета на Македонскиот комитет, ги обиколувал Западните Родопи и Рила. Во 1902 година влегол во Кочанско. Учествувал во Горноџумајското востание во 1902 година, а на следната година со четата ги обиколувал во Велешко и Скопско. Фатен е од властите, но по интервенцијата на рускиот конзул во Скопје е ослободен. До 1908 година повторно е учител во Габрово. Во 1904 година го издава "Борбата на Македонецот". По 1908 година работи во Министерството за внатрешни работи 
мини|десно|250п|Свидетелство за учество во Македонско-одринското оплчение на Константин Кондов
При избувнување на Првата балканска војна во 1912 година е доброволец во Македонско-одринското ополчение и служи како командант на 4 чета при 9 Велешка дружина . Во 1913 година е награден со орден "За храброст" IV степен.

## Извори

## Надворешни врски
* "Борбата на Македонецот", Габрово, 1903 г. во "Библиотека Струмски"
* Спомени на Константин Кондов 
* Спомени на Константин Кондов во Adobe Acrobat формат

Категорија:Дејци на ВМОК
Категорија:Македонски преселници во Софија
Категорија:Носители на орденот „За воена заслуга“ (Бугарија)
Категорија:Починати во Софија
Ване Занешев

**Иван (Ване) Занешев** — македонски просветен деец, еден од раководителите во Борбата против Цариградската патријаршија  во Воден, по неуспехот за обнова на Охридската архиепископија и создавањето на Бугарската егзархија, бил еден од водачите на антиегзархиското движење  учесник во македонското револуционерно движење и член на Македонската револуционерна организација.
## Животопис
Иван Занешев потекнувал од истакнатото воденско преродбеничко семејство Занешеви. Исто како татко му Димитар Занешев и тој ја помагал  борба против Цариградската патријаршија. Со сопствени пари испраќал момчиња од Воден на школување во Бугарија. Заедно со своите браќа Христо и Зане ги поставил основите на револуционерната дејност во градот и биле покрстени од Даме Груев во Македонската револуционерна организација. Иван Занешев бил долгогодишен советник на кајмакамот и бил одликуван со  султанов орден, но во април 1903 година е уапсен во врска со Солунските атентати . Кирил Прличев за него пишува:

:*Занешевци беа чорбаџии, од нив Иван беше аристократ, одел во Италија, и репутација му беше не само на богат, но и на умен човек*.

Неговите синови активно се вклучиле во македонското револуционерно движење. Најстариот син,  Димитар раководител на организацијата во Воденско. Христо и Михаил Занешев за време на Балканската војна се запишале во 2-ра чета при 14-та Воденско дружина на Македонско-одринското ополчение .

Тешко болен, Иван Занешев ја напуштил Егејска Македонија, по доаѓањето на грчките власти, и умрел во Софија во 1936 година.

## Белешки

## Извори


Категорија:Занешеви
Категорија:Македонски преселници во Софија
Категорија:Починати во Софија
Категорија:Македонски општественици
Категорија:Починати во 1936 година
Благој Калејчев

** Благој Калејчев** — македонски револуционер, учесник во македонското револуционерно движење и член на Македонската револуционерна организација.

## Животопис
Калејчев е роден 1868 година во воденското село Владово, тогаш во Отоманското Царство, денес Аграс, Грција. Во 1891 година завршува во Солунската машка гимназија „Св. Кирил и Методиј“. Во 1894 година завршил природни науки на Софискиот универзитет и станал учител. Работел во Сер, Прилеп, Битола, Солун, Стара Загора и други места.

Се вклучил во македонското револуционерно движење и како учител во Сер, го формирал првото револуционерно јадро на Македонската револуционерна организација во овој град. Во 1896 година учествувал во работата на Солунскиот конгрес како претставник на Серско. Во приодот меѓу 1896 - 1898 година бил директор на училиште во Прилеп и претседател на околискиот комитет на Организацијата .

Умрел 1923 година во Софија.

## Извори


Категорија:Дејци на ВМОРО
Категорија:Македонски преселници во Софија
Категорија:Шеста генерација на воспитаници од Солунската машка гимназија
Категорија:Починати во 1945 година
Финска православна црква

**Финската Православна црква** (фински: *Suomen ortodoksinen kirkko*) е автономна црква под јурисдикција на Цариградската патријаршија.

## Историја
Христијанството во денешна Финска пристигнало преку Новгород, преку православните трговци и монаси, уште кон почетокот на 12 век. Во почетокот, православието било претставувано преку малите манастири. На езерото Ладог бил основан Валамскиот манастир. Во следните векови, христијанството било целосно проширено. Во времето кога Финска била зазедена од страна на Шведска, дел од православното населениое побегнало во Русија, а дел од нив го прифатило Лутеранството. Во времето на Петар Велики, во земјата започнал нов период од историјата на православието. Валамскиот манастир бил повторно обновен, заедно со десетици други манастири.

Кон почетокот на 19 век, по Руско-шведската војна, помеѓу Шведска и Русија бил склучен договор според кој сферата на влијание на земјата била разделена на два дела. Старите шведски поседи припаднале на Русија. Како резултат од тие промени, бројот на православното население во земјата значително се зголемил. Голем број на православни верници биле населени на овие простори. Црковната управа во Финска била извршувана од страна на митрополитот во Санкт Петербург. Во 1892 година била основана самостојна епархија во Виборг.

мини|лево|Епархии и парохии на Финската православна црква
По Октомвриската револуција, Финска добила независност. Во независната држава, православната црква добила статус на државна религија, заедно со лутеранската црква. Во 1921 година, московскиот патријарх Тихон и доделил статус на автономна црква. Согледувајќи го хаосот кој се вршел над Руската Православна црква во Русија, Финската црква се обратила кон Цариградската патријаршија со молба за признавање. Така, на 6 јули 1923 година, Финската Православна црква добила статус на автономна црква со ранг на архиепископија под јурисдикција на Цариградската патријаршија.
 
Главното седиште на православните христијани било во Карелија. По крајот на Втората светска војна, населението се раселило по целата земја, и со ова биле основани нови парохии. Во 1950 година биле основани две епархии, кои ја опфаќале целата земја. За централниот дел од земјата била основана Карелска епархија, а за јужниот, Хелсиншка епархија.

Денеска, црквата има ранг на автономна во рамките на Цариградската патријаршија. На чело на црквата се наоѓа архиепископот карелски и на сите Финци, Лав. Црквата денеска има три епархии, 24 парохии и два манастира. Црквата го користи грегоријанскиот календар.

## Наводи

Категорија:Православни цркви

Категорија:Национални цркви по земја
Категорија:Членки на Светскиот црковен совет
Категорија:Цариградска патријаршија
Не зори зоро

**Не зори, зоро** (англиски: - превод: *Dawn, do not rise*, назив: *Somebody stop the dawn*) e македонска поп песна од Евровизискиот фестивал во 1998 година. Песната била изведена на македонски јазик од Владо Јаневски. Тоа било првото претставување на Македонија на Евровизија како независна држава (претходно се натпреварувала како дел од Југославија) ​​и за првпат македонскиот јазик се слушнал на вакво натпреварување.

## Опис
Песната е љубовна балада во која Јаневски ја моли мајка си (според старата македонска традиција) да оди и од родителите на девојката која ја сака да ја побара нејзината рака. На еден суптилен поетски начин тој укажува на тоа дека ако родителите на девојката го одобрат бракот, мајка му треба да повика музичари за да ја прослават својата љубов, а ако одговорот е "не" старата мајка не треба да го проколнува семејството на девојката, туку да жали за неговата несреќа. Во меѓувреме неизвесноста станува неподнослива и тој посега по шише со вино, молејќи ја зората да не доаѓа, бидејќи така луѓето нема да ги забележат неговите насолзени очи.

## Настап на Евровизија 1998
Песната била изведена во Бирмингем, Б.Британија на 9 мај 1998 година. Владо настапил последен по ред, а песната добила вкупно 16 бода, пласирајќи се на 19 место од вкупно 25 песни.

Македонија не учествувала на Евровизискиот натпревар во 1999 година. Следниот настап земјата го имала во 2000 година, при што настапиле XXL со песната "100% те љубам", чиј соавтор е Владо Јаневски.

## Текст на песната

## Наводи

Категорија:Евровизија 1998
Категорија:Македонски песни за Евровизија
Категорија:Појавено во 1998 година во Македонија
Ангел си ти

**Ангел си ти** (англиски: *Life*) — македонска песна претставничка на Евровизија 2004 во Истанбул, Турција, изведена на англиски јазик (за првпат воопшто не бил употребен македонскиот јазик на настап на Евровизија) од Тоше Проески. На домашниот избор песната била изведена на македонски јазик, исто како и сите песни што Проески ги извел таа вечер.

## Опис
Песната е лирска и во англиската верзија Проески пее за потребата што подобро да се искористи животот ("Животот е книга, а ти мора да ја прочиташ / Животот е приказна и мора да ти ја раскажам") и на крајот завршува тажно заради крајот на врската ("Талкам по моите стари емоции / откривам нови чувства на тага ").

Македонската верзија е посветена на љубената девојка која е убава како ангел, испреплетувајќи ги сеќавањата за почетоците на врската со неа и сегашните чувства, кои воопшто не се променети.

## Настап на Евровизија 2004
Песната останала запаметена по својата необична изведба, која започнала со привид дека Проески е сам на сцената. Со побрзите тактови на музиката рацете на неговите придружни танчери го фаќаат и го влечат во различни насоки. Со тоа се симболизирале конфузијата и немирот. Рацете на танчерите имаат исти ракави како мантилот на Проески, така што тие изгледаат како да излегуваат од зад него и ја симболизираат тагата.

Бидејќи Македонија не настапила на Евровизија 2003, за да се квалификува за финалната вечер, “Ангел си ти“ била изведена во полуфиналето. Проески настапил 15-ти по ред, а на крајот, со 71 бод, се пласирал на 10 место во силната конкуренција од 22 натпреварувачи, со што Македонија се квалификувала за финалето.

Во финалето песната повторно била изведена петнаесеттата по ред и со освоени 47 бода се пласирала на 14 место од вкупно 24 песни, со што Македонија стекнала право за учество во полуфиналето на Евровизија наредната година.

## Текст на песната

## Наводи

Категорија:Песна за Евровизија 2004
Категорија:Македонски песни за Евровизија
Мојот свет

**Мојот свет** (англиски: *My world*) во изведба на Каролина Гочева била македонска песна претставничка на Евровизискиот фестивал 2007 година во Хелсинки, Финска. Песната била изведена на македонски, а последниот рефрен на англиски јазик.

Песната ја компонирал Григор Копров, a текстот го напишал Огнен Неделковски, и двајцата со претходно искуство на овој музички натпревар. Каролина, исто така, имала претходно искуство на Евровизија, исполнувајќи ја *[[Од нас зависи]]* на Евровизија 2002. Со овој нејзин настап Македонија за првпат откако учествува на Евровизија двапати имала ист изведувач.

## Опис
Песната е драматична балада што раскажува за моќта на музиката, велејќи дека таа "нема ниту вера ниту граница / Мојот свет се осум ноти / една душа балканска".

Песната за првпат била изведена на 24 февруари 2007 година, на националниот избор за песна на Евровизија, при што победила со максимални 144 бода од секој од 12-те гласачки региони.

Оваа песна била прилично необична во однос на другите песни поради тоа што имала 7/8 такт.

## Настап на Евровизија 2007
Бидејќи Македонија на Евровизија 2006 не се пласирала меѓу првите десет, “Мојот свет“ била изведена во полуфиналето. Каролина настапила 18-та по ред и добила 97 бода, пласирајќи се на 9 место од вкупно 28 претставници, со што се квалификувала за финалето.

Во финалето, песната била изведена 6-та по ред и добила 73 бода, освојувајќи го 14 место од вкупно 24 песни, што значело повторно враќање на Македонија во полуфиналето за следниот евровизиски натпревар. Тоа била четврта последователна прилика Македонија да се квалификува директно за финалето, но и овојпат не успеала да се најде во првите десет.

## Текст на песната

## Наводи

Категорија:Евровизија 2007
Категорија:Македонски песни за Евровизија
Категорија:Појавено во 2007 година во Македонија
Категорија:Каролина Гочева
Од нас зависи

**Од нас зависи** (англиски: - превод: *It depends on us*) — македонска песна претставничка на Евровизија 2002 во Талин, Естонија, изведена на македонски јазик од Каролина Гочева.

## Опис
Песната е драматична балада во која Каролина е задлабочена на тема “изминато време“. Таа пее дека во секое време за секого може да биде рај, но за да биде така "зависи од нас".

Првичната замисла била оваа песна на Евровизија 2002 да биде изведена на англиски јазик, сепак кога песната била регистрирана во EBU, било пријавено дека ќе биде изведена на македонски јазик, па пријавата морала да се почитува.

Се појавиле извесни несогласувања и препирки поради мислењето на Каролина песната да се исполнува на англиски, па дури постоела и опасност наместо неа во Талин да настапи Андријана Јаневска. Сепак, на крајот дилемите биле разрешени и останало решението да се пее на македонски јазик, бидејќи така решил тимот на МРТВ која ги имала лиценците за евровизискиот фестивал.

## Домашен избор
"Од нас зависи" освоила најголем број бодови од трите гласачки сегменти што решавале за победникот на “Скопскиот фестивал 2002“. Публиката на големата сцена во Македонскиот народен театар го поздравила нејзиниот триумф со бурно ракоплескање и овации. По победата таа возбудено ветила дека ќе го даде својот максимум достојно да ја претставува својата земја во Европа.

Победата на Каролина се наѕирала уште кога биле познати гласовите добиени преку телефонското гласање и СМС-пораките, како и тие од публиката во салата во МНТ. Деветте члена на стручното жири што и доделиле "дванаесетки" само ја потврдиле нејзината убедлива победа со вкупно 346 бода.

## Настап на Евровизија 2002
Песната била изведена 9-та по ред, а на крајот од гласањето освоила 25 бода, пласирајќи се на 19 место, од вкупно 24 песни.

Поради лошите резултати Македонија не можела да учествува на Евровизија 2003, туку една година подоцна.

## Текст на песната

## Наводи

Категорија:Песна за Евровизија 2002
Категорија:Македонски песни за Евровизија
Категорија:Појавено во 2002 година во Македонија
Категорија:Каролина Гочева
Астериди

Според системот APG II (2003) за класификација на цветните растенија, поимот **астериди** се однесува на клад (монофилетска група). 

Највеќето таксони од овој клад во Кронквистовиот систем (1981) се сметат за членови на Астероликите (*Asteridae*) и Сраснатоливчести (*Sympetalae*) во претходните системи.  Името „астериди“ (множина, но не секогаш со голема буква) е изведено од претходното ботаничко име, но ова се однесува на клад наместо на формален ранг, во смисла на она што го наложува правилникот ICBN. Овој клад е еден од двете главни групи на **[[евдикоти]]** (другата е **[[розиди]]**). Кладот се состои од:

* клад **астериди:**
*:: ред дреновидни (*[[Cornales]]*) 
*:: ред вресовидни (*[[Ericales]]*)
*: клад **евастериди I**
*:::: фамилија лисичинки (*[[Boraginaceae]]*)
*:::: фамилија икацини (*[[Icacinaceae]]*)
*:::: фамилија онкотеки (*[[Oncothecaceae]]*)
*:::: фамилија Валии (*[[Vahliaceae]]*)
*::: ред  гариовидни (*[[Garryales]]*)
*::: ред зрнцовидни (*[[Solanales]]*)
*::: ред линцуровидни (*[[Gentianales]]*)
*::: ред Усноцветовидни (*[[Lamiales]]*)
*: клад **евастериди II**
*:::: фамилија бруниои (*[[Bruniaceae]]*) 
*:::: фамилија столпчести (*[[Columelliaceae]]*) (+ фамилијата дефонтении (*[[Desfontainiaceae]])*)
*:::: фамилија еремосини (*[[Eremosynaceae]]*)
*:::: фамилија ескалонии (*[[Escalloniaceae]]*) (+ фамилијата трибели (*[Tribelaceae]])*)
*:::: фамилија паракрифии (*[[Paracryphiaceae]]*)  (+ фамилиите клинопрашници (*[[Sphenostemonaceae]]*) и квинтинии (*[[Quintiniaceae]]*))
*:::: фамилија многумирисни (*[[Polyosmaceae]]*)
*::: ред божиковиновидни (*[[Aquifoliales]]*) 
*::: ред штитовидни (*[[Apiales]]*)
*::: ред чешленковидни (*[[Dipsacales]]*)
*::: ред Ѕвездовидни (*[[Asterales]]*)

**Белешка :** „ + ....“  = незадолжително, како сегрегат од претходната фамилија.

## Надворешни врски

*Астериди - Stevens, P. F. (2001-). Филогенија на скриеносемениците. верзија 7, мај 2006
Аце Дорев

**Аце Дорев** — македонски револуционер учесник во македонското револуционерно движење и деец на Македонската револуционерна организација.
## Животопис
Дорев е роден во селото Пателе, Леринско, тогаш во Отоманското Царство, денес Агиос Пантелејмонас, Грција. Тој е брат на револуционерот, а подоцна бугарски дипломат, Панчо Дорев и прв братучед на учителот Иван Дорев. Завршил  прогимназија во Битола и работел како книжар. Станал член на Организацијата во 1897 година. Во 1900 година влегол во Битолскиот окружен револуционерен комитет, заедно со Георги Поп Христов, Васил Пасков, Георги Пешков и Неделко Дамјанов. Георги Поп Христов за него пишува:

:*... книжар во Битола, сина на богато семејство, беше нежен по природа и воспитание, но како пазител на револуционерната каса беше незаменлив... Аце во текот на целото време служеше чесно и беше готов да го помага делото со се. Најмногу услужуваше со пари, особено кога организацијата имаше потреба од големи суми за купување на оружје... Аце Дорев се ползуваше со голема доверба и авторитет меѓу еснафите на градот, коишто беа тогаш 30. Освен тоа, како книжар, одржуваше врски и со учителите во округот .*

Поради Попставревата афера заминал во Виена како трговец. При избувнувањето на Илинденското востание, Дорев ја извршувал должноста главен дежур, односно го раководел коресподенското биро на Главниот штаб.

Од 1907 до 1908 година е член на Задграничното претставништво на Организацијата во Софија. Во 1910 година е уапсен од младотурците и бил заточен во Мала Азија. Ослободен е во 1913 година. За време на Првата светска војна од 1915 до 1918 година е член на Битолската окружна постојана комисија.

По навлегувањето на бугарските војски во Вардарскиот дел на Македонија во 1941 година, се преселил во Битола каде што починал 19 септември истата година .

## Наводи

Категорија:Дејци на ВМОРО
Категорија:Турколози
Категорија:Починати во Битола
Категорија:Македонски преселници во Ќустендил
Категорија:Починати во 1941 година
Категорија:Учесници во Илинденското востание
Планета ТВ

**Планета ТВ** е бугарски телевизиски канал што го започнал своето емитување во 2001 година преку сателит Thor 3. Подоцна продолжува ширењето и преку сателитите Hellas Sat 2, Eutelsat W2W и за Америка, AMC 4, Optus B3.

Телевизијата е дел и од програмските шеми на два бугарски големи дигитални оператори - Bulsatcom и TotalTV. Во сопственост на "Пајнер медиa", каналот ја емитува музичката продукција претежно на музичка компанија "Пајнер". Стиловите кои се застапени во програмската шема на телевизијата се фолк, фолклор, поп и модерна балканска музика.

Телевизија "Планета" во моментов емитува преку различни сателити на територијата на цела Европа, Јужна Африка, Австралија, Северна Америка, дел од Јужна Америка и Источна Азија.

## Наводи

Категорија:Телевизии во Бугарија
Ерусалимска православна црква

**Ерусалимската Православна црква** (грчки: *Πατριαρχείον Ιεροσολύμων*; арапски: كنيسة القدس الأرثوذكسية) е автокефална црква, која се наоѓа на четвртото место во источното православие, со ранг на патријаршија.

## Историја

Ерусалим станал прв центар на христијанството, според Дела апостолски во согласност со Католичката енциклопедија. Локацијата на првата христијанска црква претставувало местото каде се случила самата Педесетница, односно слегувањето на Светиот Дух врз апостолите на педесеттиот ден од Христовото Воскресение. Братот на Исус, Јаков Праведниот бил водач во раната црква. Овие позиции најверојатно тој ги задржил сè до уништувањето односно разрушувањето на градот во 70 година во Опсадата на Ерусалим и повторното негово обновување, под името Елија Капитолина. Во 130 година, време кога скоро сите евреи биле протерени од градот. Претходно, во околу 50 година, во Ерусалим се одржал т.н. Апостолски собор на кој присуствувале Варнава, Павле, Јаков, Петар, Јован итн., создавајќи ги столбовите на црквата. Така, апостолите и старешините со апостолска уредба (Дела 15:19-21) одлучијале да изберат меѓу себе некои луѓе и да ги испратат со Павле и Варнава во Антиохија. Овде била направена и првата диференцијација на црквата од своите еврејски корени (прв голем чин за прифаќање на Исус како Месија). Во приближно ист временски период јудаизмот сунетското обрежување го направил уште построг ритуал во својата вера.

Во текот на 4 век, со одлука на Четвртиот вселенски собор, епископот на Ерусалим ја добил титулата патријарх, а Ерусалимската црква била поставена на петтото место во христијанскиот свет, по Римската, Константинополската, Александриската и Антиохиската црква. По 1054 година, станала четврта.

Во 7 век црквата доживеала пад, главно поради арапските освојувања. По доаѓањето на крстоносците во 1099 година, православните христијани биле протерани од градот. Во периодот од 13 до 15 век, со овие простори раководеле Мамелуците, уништувајќи голем дел од христијанските храмови. Во 1517 година, Палестина била зазедена од Отоманците.

## Црквата денес

Во својот состав, Ерусалимската црква има две митрополии: Птолемаидска и Назаретска, како и една архиепископија во Синај. Таа вкупно има 39 храмови и еден манастир во Јордан, 17 храмови во Израел, 11 во Палестина, и 24 манастири во самиот Ерусалим.

црквата се управува од страна на 19 архиреи, повеќето од нив Грци. Денеска црквата има околу 130.000 верници, повеќето од нив Арапи, а во самиот Ерусалим верниците бројат 8.000 куѓе. Богослужбата се врши на грчки и арапски јазик.

Од 22 август 2005 година, за ерусалимски патријарх бил избран Теофил III Ерусалимски. Резиденцијата на патријархот се наоѓа во Ерусалим.

## Наводи

Категорија:Арапски христијани
Категорија:Палестински христијани
Категорија:Христијанството во Ерусалим
Категорија:Православни цркви
Категорија:Членки на Светскиот црковен совет
Ривалдо

**Ривалдо Виктор Борба Фереира** (роден , познат како **Ривалдо**) — поранешен бразилски фудбалер и претседател на фудбалскиот клуб Можи-Мирин  од Бразил. Тој играл на позицијата играч за врска со напаѓачки задачи, а понекогаш и како втор напаѓач.

Тој поминал пет години во шпанскиот клуб Барселона, каде што оформил успешно партнерство со Патрик Клојверт и ја освоил шпанската лига во 1998 и 1999 како и кралскиот куп во 1998 година.
Од 1993 до 2003 година, Ривалдо одигра 74 натпревари за репрезентацијата на Бразил и постигна 35 гола. Тој му помогна на Бразил да стигне до финалето на Светското првенство во Франција во 1998 година, и да победи на Копа Америка во 1999 година, каде што беше именуван за најдобар играч на турнирот. Ривалдо беше делот од тимот заедно со  Роналдо и Роналдињо на  ФИФА Светското Првенство 2002 година во победничкиот тим. Тој беше именуван во Ол-Стар тимот на Светското првенство во 1998 година и 2002 година.

Тој е еден од повеќето вешти и креативни играчи од неговата генерација, Ривалдо беше познат по неговиот удар популарно наречен сув лист, по директниот слободен удар, техниката, шут од далечина, како и способност за постигнување гол и создавање гол шанса. Во 1999 година, тој ја освои  наградата *[[Ballon d'Or]]* и беше именуван за играч на годината на ФИФА. Во 2004 година, тој беше именуван од страна на Пеле во ФИФА 100 списокот на најголеми живи фудбалери во светот. Тој е дел од Бразилскиот Музејот на Фудбалот - Дом на славните. Во март 2014 година, Ривалдо го најави своето повлекување од професионалниот фудбал, но во јуни 2015 година, тој имаше настап за Можи-Мирин.
. На 14 август 2015 година, тој најави дека враќањето е готово и дека тој повторно се повлекува; ова се должи на постојаните повреди. Во 2015 година, тој дејствувал во иранскиот кино филм * [[Не сум Салвадор]] *.
## Надворешни врски
* Профил на transfermarkt.co.uk
* Профил на Scoresway scoresway.com 
* 
* 

Категорија:Живи луѓе
Категорија:Фудбалери на Светско првенство 1998
Категорија:Фудбалери на Светско првенство 2002
Категорија:Фудбалери на Милан
Категорија:Фудбалери на ФК АЕК Атина
Категорија:Бразилски фудбалери
Категорија:Фудбалери на ФК Крузеиро
Категорија:Фудбалери на ФК Депортиво Ла Коруња
Категорија:Фудбалери на ФК Барселона
Категорија:Фудбалери на ФК Бунјодкор
Категорија:Фудбалери на ФК Олимпијакос
Категорија:Фудбалери на ФК Санта Крус
Категорија:Фудбалери на ФК Палмеирас
Категорија:Фудбалери на ФК Коринтијанс
Категорија:Фудбалери на ФК Саун Пауло
Категорија:Фудбалери на ФК Кабускорп
Категорија:Фудбалери на ФК Сао Каетано
Категорија:Фудбалери на ФК Можи Мирим
Категорија:ФИФА 100